kannada powerstar worried about telugu powerstar pawan kalyan
కాటమరాయుడు దెబ్బ.. కన్నడ స్టార్ అబ్బా..
పవర్ స్టార్ పవన్ కల్యాణ్ స్టామినా గురించి ప్రత్యేకంగా చెప్పాల్సిన అవసరం లేదు. ఆయనకు రెండు తెలుగు రాష్ట్రాల్లోనే కాకుండా ప్రపంచవ్యాప్తంగా కోట్లలో అభిమానులు ఉన్నారు.
TNN | Updated:
Mar 18, 2017, 07:24PM IST
పవర్ స్టార్ పవన్ కల్యాణ్ స్టామినా గురించి ప్రత్యేకంగా చెప్పాల్సిన అవసరం లేదు. ఆయనకు రెండు తెలుగు రాష్ట్రాల్లోనే కాకుండా ప్రపంచవ్యాప్తంగా కోట్లలో అభిమానులు ఉన్నారు. అయితే కన్నడ ప్రజలకు మాత్రం పవర్ స్టార్ అంటే లెజండరీ యాక్టర్ రాజ్ కుమార్ చిన్న కొడుకు పునీత్ రాజ్ కుమార్ . పునీత్&zwnj;ను అక్కడ ముద్దుగా పవర్ స్టార్ అని పిలుచుకుంటారు.
హీరోగా ఎంట్రీ ఇచ్చిన తక్కువ కాలంలోనే పునీత్ స్టార్ హీరోగా ఎదిగిపోయాడు. ప్రస్తుతం తను నటించిన కొత్త సినిమా ' రాజకుమార ' భారీ అంచనాల మధ్య విడుదలకు సిద్ధమవుతోంది. కానీ ఇప్పుడు ఈ హీరోకి పవన్ కల్యాణ్ భయం పట్టుకుందట.
నిజానికి రాజకుమార సినిమాను ఈ నెల 24న విడుదల చేయడానికి సన్నాహాలు చేస్తున్నారు. అదే రోజు పవన్ కల్యాణ్ ' కాటమరాయుడు ' కూడా విడుదలవుతోంది. తెలుగు చిత్రాలకు కన్నడలో ఎలాంటి ఆదరణ ఉంటుందో.. అందరికీ తెలిసిందే. అందులోనూ పవన్ సినిమా అంటే అక్కడ కూడా క్రేజ్ బాగానే ఉంది. బెంగుళూరులోనిక్రేజ్ ఉన్న థియేటర్లలో తెలుగు సినిమాలు రిలీజ్ అవుతుంటాయి. ఈ నేపధ్యంలో రాజకుమార సినిమాకు పవన్ క్రేజ్ కారణంగా ఏమైనా ఎఫెక్ట్ పడుతుందేమో అని కంగారు పడుతోంది చిత్ర బృందం. మరి ధైర్యం చేసి సినిమాను రిలీజ్ చేస్తారో.. లేక ఆఖరి నిమిషంలో వెనక్కి తగ్గుతారేమో చూడాలి!